Tiq Milan: Prvič sva govorila na Facebook-u,
in trajalo je tri dni.
(Smeh)
Izmenjala sva si več kot 3.000 sporočil
in v tistih 72 urah sem se zavedel, da bo ona moja žena.
Nisva si vzela nič časa v najinem snubljenju;
takoj sva si razkrila ranljivo resnico:
Sem trans moški,
kar pomeni, da bi Ž na rojstnem listu moral pomeniti "Žal, napaka"
namesto "Ženska."
(Smeh)
Ko sem po svetu hodil kot ženska,
sem se počutil, kot da hodim s kamni v čevljih.
Vzelo je ritem moji hoji,
metalo me je iz ravnotežja,
vsak korak, ki sem ga naredil, je bil boleč.
A danes sem sam svoj moški,
moški, kot si sam želim.
Kim Katrin Milan: Jaz sem cisspolna kvir ženska.
Cisspolna pomeni, da je bil moj spol ob rojstvu
in je še vedno, ženska.
Zaradi tega nisem naravna ali normalna,
to je samo eden izmed načinov opisa različnih načinov,
na katere obstajamo v tem svetu.
Kvir je kulturološki izraz,
a v tem primeru se nanaša na to, da me pri izbiri partnerja ne omejuje spol.
Na več načinov sem se identificirala -
kot biseksualka, kot lezbijka -
a zame kvirnost zajema vse plasti tega, kar sem in kako ljubim.
Sem v plasteh in ne v kosih.
In zame je dejstvo, da je bil kvir,
pomenilo, da sem temu snubljenju lahko zaupala že od začetka.
Kot kvir in trans ljudje,
smo pogosto izključeni iz institucij in tradicij.
Prostore zase ustvarjamo izven običajnega,
vključno s časom.
In v tistih 3.000 sporočilih med nama,
sva zrušila čas,
"pokvirala" sva ga,
vse sva položila na mizo.
(Smeh)
Brez pretvarjanja.
Kar je pomenilo, da sva se lahko predala drug drugemu
na korenito drugačen način.
Pogosto slišimo o tej ideji "Zlatega pravila,"
da bi morali z drugimi ravnati, kot želimo, da bi oni z nami.
A problem tega je,
da predvidevamo, da smo mi standard za druge, ampak nismo.
Z drugimi moramo ravnati tako, kot si oni želijo,
kar pomeni, da moramo vprašati.
Nisem mogla vedeti, da je ljubezen, ki jo Tiq potrebuje,
enake vrste, kot sem jo potrebovala jaz.
Zato sem ga vprašala vse - o njegovih strahovih, negotovostih -
in od tam sva začela.
TM: Nisem vedel, kakšno ljubezen potrebujem.
Prišel sem iz leta dolgega, meglenega obdobja,
v katerem sem bil zavrnjen in popolnoma izčrpan.
Nekdo me je pogledal v oči
in mi rekel, da sem nevreden njihove ljubezni, ker sem trans.
Obstaja neka kultura brez ljubezni,
ki smo jo ustvarili okrog transspolnih ljudi.
Opravičujemo jo z razumom in pogosto uzakonimo,
in bil sem le malce stran od ponotranjenja tega sporočila,
da nisem vreden.
A Kim je rekla, da sem bil popoln -
ta zmeda z zlomljenim srcem.
(Smeh)
KKM: Res je bil popoln zame.
(Smeh)
Na več načinov.
Oba sva pesnika, pisatelja, ustvarjalca,
z dolgo zgodovino dela za skupnost za nama
in velikimi, ogromnimi sanjami o družini pred nama.
Veliko sva imela skupnega,
a bila sva prav tako različna.
Jaz sem bila celo življenje popotnica in malo sirota,
medtem ko je on iz velike družine
in definitivno z nogami trdno na tleh.
Pogosto povzamem najine razlike,
rekoč: "Ti poskrbi, da bom varna, jaz pa, da boš divji."
(Smeh)
TM : Najini identiteti sta obrobni, a midva ne živiva življenj na robu.
Biti kvir in trans pomeni ustvarjati nove valove obstoja.
Pomeni ljubiti ljudi, take kot so,
ne kot bi morali biti.
Kim se ne opravičuje za svojo ženstvenost
v svetu, ki je pogosto krut in nasilen
do žensk, ki so preveč ponosne in osvobojene.
In jaz nisem šel v to zvezo
zato, da bila ona moja pomočnica ali moje rebro,
ampak kompleksna -
(Smeh)
KKM: Kajne? To ni prav.
TM: Ampak kompleksen človek,
katerega ženstvenost ni tu, da jo prevladam, nadzorujem ali kritiziram.
To je njena briljantnost,
kako vodi s sočutjem
in kako nikoli ne izgubi svoje empatije.
Moj heroj je že od prvega dne.
(Aplavz)
KKM: V najinem razmerju sva od nekdaj osvobajala drug drugega.
Eno izmed prvih mojih vprašanj je bilo,
katere sanje si še želi uresničiti
in kako naj mu pomagam pri tem.
Njegove sanje živeti kot pesnik,
posvojiti in skupaj vzgajati družino,
živeti ponosno življenje,
ki bi dosegalo neverjetno zapuščino njegove matere.
In res sem hvaležna, da sva začela tako
in ne, ko bi še ugotavljala,
kako sploh biti drug z drugim.
Menim, da nama je to omogočilo zrasti v človeka, kot sva danes,
na neverjetno drugačen način.
Celega ga ljubim;
pred spremembo, sedaj in v prihodnosti.
In to je ljubezen, zaradi katere sva si bila predana,
preden sva sploh videla obraz drug drugega.
TM: Največja skrb moje mame po moji tranziciji
je bila, kdo me bo ljubil takega, kot sem.
Mi je dejstvo, da sem transspolen, nekako onemogočalo ljubezen in monogamijo,
ker naj bi se rodil v napačnem telesu?
A take vrste strukturiranje moramo spremeniti,
da spustimo noter ljubezen.
Moje telo me ni nikoli izdalo
in moje telo ni bilo nikoli napačno.
Krivo je to restriktivno, binarno pojmovanje spola
ki je reklo, da ne obstajam.
A ko sva se srečala,
me je ljubila takega, kot sem bil.
S prsti je šla čez neobčutljive keloidne brazgotine,
ki jih je pustila operacija.
Brazgotine, ki potekajo od sredine mojega prsnega koša vse do roba.
Rekla je, da so to opomniki moje moči
in vsega, kar sem prestal
in da se nimam ničesar sramovati.
Tako je bilo dirjanje z njo v zakon najbolj kvir stvar, ki sem jo naredil.
(Smeh)
Šlo je stran od ustaljenih tirnic
ljubezni in razmerij,
ker bog naj ne bi blagoslovil zveze, kot je najina,
in zakon naj je nikoli ne bi prepoznal.
KKM: 5. maja 2014,
samo 3 mesece po tem, ko sva se spoznala na spletu,
sva se poročila na stopnicah mestne hiše v Manhattnu
in bilo je lepo na vse možne načine.
Lahko rečemo, da sva si na novo zamislila nekatere tradicije,
a obdržala tudi nekatere stare, jih vključila
in ustvarila nekaj, kar nama je ustrezalo.
Moj šopek in zapestnica sta bila polna divjih rož iz Brooklyna -
z dodatkom sivke in janeža za prizemljitev,
ker sva bila tako nervozna.
Sestavila ga je najina prijateljica zdravilka.
Nisem si želela diamantnega prstana, ker konflikti in konvencionalnost niso zame,
zato je moj prstan vijolične barve,
kot je barva moje najvišje čakre
in vstavljena v prstan s kamni mojega rojstva.
Darilo kvirnosti so možnosti.
Ni mi bilo treba izbrati njegovega priimka, nikoli ni bilo izjema,
ampak sem ga, ker sem nezakonski otrok mojega očeta,
nekdo, ki je bil vedno opravičilo, skrivnost, breme.
In bilo je neverjetno osvobajajoče
izbrati ime človeka, ki me je izbral prvi.
(Aplavz)
TM: Tako sva povedala družini in nekaterim bližnjim,
mnogi izmed njih še vedno presenečeni, ko sva si izmenjala zaobljube.
Seveda sva objavila vse najine poročne fotografije na Facebooku,
kjer sva se spoznala -
in tudi na Instagramu, seveda.
In hitro sva ugotovila,
da je bilo najino združenje več kot samo unija dveh ljudi,
ampak model možnosti za milijone LGBTQ-jevcev,
ki so jim prodali to laž,
da sta družina in zakon njihovo nasprotje -
za tiste izmed nas, ki se redko vidimo
v ljubezni in sreči.
KKM: In veste,
seveda sva marginalizirana zaradi najinih identitet,
a to naju tudi opogumlja, da sva taka kot sva.
Kvirnost je najina bit,
temnopoltost pa najina magija.
In zato
sva lahko polna upanja, odprta in spreminjajoča se.
To so stvari, ki nama dajejo,
in so tak neverjeten vir moči.
Najina kvirnost je vir te moči.
Mislim na besede pesnika iz Ottawe, Brandona Winta:
"Ne kvir kot gej; kvir kot izmikajoč se definiciji.
Kvir kot fluidnost in brezmejnost, vse naenkrat.
Kvir kot svoboda, preveč čudna, da bi bila premagana.
Kvir kot neustrašnost si predstavljati, kaj je lahko ljubezen,
in njeno iskanje."
TM: Sva del skupnosti ljudi -
To je bilo dobro, ne?
(Smeh)
Sva del skupnosti ljudi, ki živijo avtentično,
po vsem spektru spola,
kljub grožnjam z nasiljem,
kljub spodaj ležeči anksioznosti, ki je vedno prisotna
pri ljudeh, ki živijo po svoje.
Po svetu je vsakih 21 ur ubita ena transspolna oseba.
In v Združenih državah so letos zabeležili več umorov trans oseb
kot katerokoli leto do zdaj.
A naše zgodbe so toliko več kot ta rigidna dihotomija
moči in vzdržljivosti.
Človeško kompleksnost razširjamo na teh obrobjih
in ustvarjamo svobodo na teh obrobjih.
KKM: In nimamo nobenih predhodnih navodil.
Ustvarjamo svet, ki ga dobesedno nismo še nikoli videli;
ustvarjamo družine osnovane na ljubezni in ne sorodstvenih vezeh,
vodimo s sočutjem, ki smo ga prejeli le redki izmed nas.
Mnogi izmed nas nismo prejeli ljubezni naših družin -
izdali so nas ljudje, ki smo jih najbolj zaupali.
Tako tu ustvarjava popolnoma nove jezike ljubezni.
Taki, ki ustvarjajo prostore za nas, kjer smo lahko to, kar smo,
in ne vsiljujemo standarda,
kaj naj bi bila moškost in ženstvenost.
TM: Zanima naju ideja ljubezni in vključenosti
kot orodij za revolucionarno spremembo, kajne?
In preprosta ideja je,
da če izgubimo predhodne predstave
o tem, kakšen naj bi nekdo bil -
v svojem telesu, v svojem spolu, svoji koži -
in če se namenoma poskušamo odvaditi teh globoko zakoreninjenih predsodkov
in ustvarimo prostor za ljudi, ki se določajo sami
in sprejemajo to, kar so,
potem bomo zagotovo ustvarili boljši svet, kot je ta, v katerem smo bili rojeni.
(Aplavz)
KKM: Hočeva označiti to poglavje zgodovine,
tako, da pustiva dokaze, da sva bila tu.
Odpreva mala okna v najino razmerje,
da naju opazuje najina skupnost,
in to počneva, ker želiva narediti zemljevide za prihodnost
in ne spomenike za naju.
Najine izkušnje ne negirajo izkušenj drugih ljudi,
ampak morajo in tudi zares zakomplicirajo idejo
o tem, kakšna naj bi bila ljubezen in zakon.
TM: Ok, kljub vsemu govorjenju,
navdihu
in oblikovanju možnosti,
nisva niti malo popolna.
In morala sva se pogledati v ogledalo.
Videl sem, da nisem vedno najboljši poslušalec
in da je moj ego v napoto najinemu napredku kot par.
Res sem moral pregledati vse te globoko zakoreninjene, seksistične ideje
o tem, kakšna je vrednost ženske izkušnje v svetu.
Moral sem na novo premisliti, kaj pomeni biti v zavezništvu z mojo ženo.
KKM: Tudi sama sem se morala opomniti pri nekaterih stvareh.
Kaj pomeni biti nepopustljiv pri problemih,
a usmiljen z osebo.
Ko sva tole pisala, sva se pošteno sprla.
(Smeh)
Iz toliko različnih razlogov,
a osnovano na najinih vrednotah in najinih izkušnjah
in bila sva res prizadeta, veste?
Ker sva pri tem, kar počneva in kako ljubiva, zelo izpostavljena.
Pa čeprav je najin prepir trajal dva dni -
(Smeh)
Sva uspela priti nazaj k drug drugemu
in se na novo predati sebi, drug drugemu in najinemu zakonu.
In to je ustvarilo nekatere najbolj strastne dele
tega, kar danes deliva z vami.
TM: Moral sem izprašati moškost,
kar menim, da se ne zgodi dovoljkrat.
Moral sem izprašati moškost;
toksični privilegiji, ki pridejo z dejstvom, da sem moški, me ne določajo,
a odgovoren sem za to, kako se pojavlja v mojem življenju vsak dan.
Dovolil sem, da moja žena opravi ves čustveni napor,
ko poskuša začeti pogovor o nečem, ko bi se sam najraje zaprl in zbežal.
(Smeh)
Odstranil sem emocionalno podporo, namesto da bi se soočil z lastno ranljivostjo,
še posebej ob tragičnem spontanem splavu, ki sva ga utrpela lani,
in žal mi je.
Včasih lahko kot moški izberemo lažjo pot.
Tako je moje potovanje kot trans moški, da si na novo zamislim možatost.
O ustvarjanju možatosti, ki se ne meri
z močjo, s katero upravlja, s tem, do česa je upravičena,
ali vsako predstavo moči, ki jo lahko zbere,
ampak dela skupaj z ženstvenostjo
in jo vodi moj duh.
KKM: Joj ...
(Aplavz)
In to ustvari prostor, da moja ženstvenost vzcveti,
kot še nikoli prej.
Moja seksualnost ga nikoli ne ogroža,
nikoli ne ukazuje, kaj naj oblečem, ali kako naj se vedem.
Kuham jaz ampak on veliko več čisti.
In kadar se nama mudi iz hiše
in imava toliko za opraviti,
on opravi vse,
zato da imam čas za ličenje in urejanje frizure.
(Smeh)
Razume, da je to moj oklep
in nikoli ne tretira moje ženstvenosti kot nekaj banalnega in površinskega,
in to, in on -
z njim vsak dan raste moja izkušnja spola.
TM: Rad jo gledam, kako se zjutraj oblači.
Ko jo opazujem pred omaro,
kako išče nekaj udobnega in barvitega in ozkega,
in varnega -
(Smeh)
A izziv jo je opazovati, kako tehta svoje odločitve
in išče nekaj, kar bi zbudilo najmanj pozornosti,
a je obenem izraz živahne in seksi ženske, kakršna je.
Vse, kar si želim, je, jo občudovati v njeni lepoti
in vseh stvareh, ki jo delajo lepo in posebno in svobodno,
od njenih dolgih umetnih nohtov,
do brezkompromisnega temnopoltega feminizma.
(Aplavz)
KKM: Ljubim te. TM: Ljubim te.
(Smeh)
KKM: Toliko je kvir in trans ljudi,
ki so bili tu pred nama,
katerih zgodbe ne bomo nikoli slišali.
Neprestano izkušamo ponovno pisanje zgodovine,
kjer smo opazno izpuščeni.
Težko je, ker se ne vidimo v tem.
Zato živiva na ves glas ravno zaradi reprezentacije.
Gre za to, da imaš modele možnosti
in upanje, da je tudi ljubezen del naše dediščine v tem svetu.
TM: Ta možnost, ki jo izvajava,
je ponovno izumljanje časa, ljubezni in institucij.
Ustvarjava prihodnost raznolikosti.
Razširjamo spekter spola in seksualnosti,
sebe si zamislimo v realnost,
predstavljamo si svet, kjer si spol določiš sam in ni vsiljen,
in kjer je to, kar smo, kalejdoskop možnosti
brez ozkogledih omejitev zamaskiranih v znanost ali pravico.
(Aplavz)
KKM: In ne bom lagala,
res je težko.
Težko je stati nasproti fanatičnosti
z odprtim srcem in nasmehom na obrazu.
Resnično težko se je spopasti z nepravičnostjo, ki obstaja v svetu,
in še vedno verjeti v zmožnost ljudi, da se spremenijo.
Za to je potrebna neverjetna količina vere in predanosti.
Ob tem pa tudi,
zakon je trdo delo.
(Smeh)
Kupi umazanih nogavic na tleh,
več dolgočasnih športnih oddaj, kot sem si kadarkoli predstavljala -
(Smeh)
In prepiri, ki me pripeljejo do solz,
ko se zdi, da sploh ne govoriva istega jezika.
A ne mine dan,
da ne bi bila hvaležna za moj zakon s tem moškim;
kjer ne bi bila hvaležna za možnost spreminjanja misli
in nagrajujočih pogovorov
in ustvarjanje sveta, kjer ljubezen pripada vsem.
Pomislim na naš akronim:
LGBTQ2SIA.
Na videz neskončna evolucija nas samih in skupnosti,
a hkrati tudi globoka skrb, da ne bi koga pustili za seboj.
Naučila sva se ljubiti drug drugega
in predana sva ljubezni drug do drugega skozi spremembe v spolu
in spremembe v duhu.
Te ljubezni sva se naučila v naših klepetalnicah,
v naših klubih, v naših barih in naših centrih skupnosti.
Naučila sva se ljubiti drug drugega dolgoročno.
TM & KKM: Hvala.
(Aplavz)